У выніку атрымалася экспазіцыя, у якой 661 рэч. Гэта творы дыпламаваных мастакоў, што ўжо засведчылі сваю творчую самасць; аматараў традыцыйнага дэкаратыўнага мастацтва з немалым прафесійным досведам; студэнтаў і навучэнцаў, якія прынеслі свае курсавыя работы; выхаванцаў дзіцячых мастацкіх студый; людзей сталага ўзросту, каму не выпала стаць мастакамі, але на знак юнацкай мары яны свой вольны час аддаюць маляванню і заняткам жывапісам. І яшчэ — опусы людзей насамрэч выпадковых, якім усё адно, што рабіць, абы на людзях красавацца.